CELEX: 62007CA0438
Language: et
Date: 2009-10-06 00:00:00
Title: Kohtuasi C-438/07: Euroopa Kohtu (kolmas koda) 6. oktoobri 2009 . aasta otsus — Euroopa Ühenduste Komisjon versus Rootsi Kuningriik (Liikmesriigi kohustuste rikkumine — Keskkond — Direktiiv 91/271/EMÜ — Asulareovee puhastamine — Kõigi üle 10000 inimekvivalendiga linnastute asulareoveepuhastite osas reovee põhjalikuma lämmastikust puhastamise nõudmata jätmine)

21.11.2009   
            
            
               ET
            
            
               Euroopa Liidu Teataja
            
            
               C 282/4
            
         Euroopa Kohtu (kolmas koda) 6. oktoobri 2009. aasta otsus — Euroopa Ühenduste Komisjon versus Rootsi Kuningriik
   (Kohtuasi C-438/07) (1)
   
   (Liikmesriigi kohustuste rikkumine - Keskkond - Direktiiv 91/271/EMÜ - Asulareovee puhastamine - Kõigi üle 10 000 inimekvivalendiga linnastute asulareoveepuhastite osas reovee põhjalikuma lämmastikust puhastamise nõudmata jätmine)
   2009/C 282/06
   Kohtumenetluse keel: rootsi
   
      Pooled
   
   
      Hageja: Euroopa Ühenduste Komisjon (esindajad: I. Koskinen, L. Parpala, M. Patakia ja S. Pardo Quintillán)
   
      Kostja: Rootsi Kuningriik (esindaja: A. Falk)
   
      Kostja toetuseks menetlusse astuja: Soome Vabariik (esindajad: J. Heliskoski ja A. Guimaraes-Purokoski)
   
      Kohtuasja ese
   
   Liikmesriigi kohustuste rikkumine — Nõukogu 21. mai 1991. aasta direktiivi 91/271/EMÜ asulareovee puhastamise kohta (EÜT L 135, lk 40; ELT eriväljaanne 15/12, lk 26), muudetud komisjoni 27. veebruari 1998. aasta direktiiviga 98/15/EÜ (EÜT L 67, lk 29; ELT eriväljaanne 15/04, lk 27), artikli 5 lõigete 2, 3 ja 5 rikkumine — Hiljemalt 31. detsembriks 1998 selle tagamata jätmine, et kogu niisugune vesi, mis on pärit üle 10 000 inimekvivalendiga linnastute asulareoveepuhastitest ja väljub otse tundlikele aladele või nende valgaladele, vastab direktiivi 91/271/EMÜ I lisas ette nähtud asjakohastele nõuetele.
   
      Resolutsioon
   
   
               1.
            
            
               Kuna Rootsi Kuningriik ei taganud hiljemalt 31. detsembriks 1998, et tema esitatud kostja vastuse lisades 2 ja 3 (vasturepliigis muudetud kujul) loetletud 10 000 ületava inimekvivalendiga linnastute asulareoveepuhastitest otse tundlikele aladele või nende valgaladele väljuv vesi vastab nõukogu 21. mai 1991. aasta direktiivi 91/271/EMÜ asulareovee puhastamise kohta (muudetud komisjoni 27. veebruari 1998. aasta direktiiviga 98/15/EÜ) asjakohastele nõuetele, siis on Rootsi Kuningriik rikkunud selle direktiivi artikli 5 lõigetest 2, 3 ja 5 tulenevaid kohustusi.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Euroopa Ühenduste Komisjon, Rootsi Kuningriik ja Soome Vabariik kannavad ise oma kohtukulud.
            
         
      (1)  ELT C 283, 24.11.2007.